Gazella Game Lodge | LekkeSlaap
Gazella Game Lodge bied stil en rustige verblyf op die Karoo-plaas Zoutpansdrift en bied jou die geleentheid om die natuurskoon te geniet en jou batterye te kom herlaai. Gazella is die ideale plek vir toeriste, vakansiegangers, fotograwe of sakereisigers. Ons spesialiseer in konferensies, privaat funksies en spanbou-sessies. Gazella Game Lodge kan ook as 'n geheel bespreek word vir troues, spanbou-sessies, ens.
Ons bied verblyf in woonstelle, met lugversorging en privaat badkamers, en Wendy-huisies met gemeenskaplike ablusieblokke. Daar is 'n lapa met 'n ingeboude braaiplek en 4 ander braai-areas, sou jy verkies om nader aan die natuur te wees.
Gazella Game Lodge het 'n privaat kontantkroeg met 'n dranklisensie en 'n restaurant op die perseel. Daar is ook die gespesialiseerde boerekos-opsie. Alkohol kan egter nie van buite af op die perseel gebring word nie. Daar is nie selfsorggeriewe nie. Koffie, tee, en beskuit is soggens beskikbaar.
Op warm dae kan gaste afkoel in die plaasdam-swembad.
Daar is verskeie wildspesies soos gemsbokke, blesbokke, springbokke en waterbokke gesien word. Gaste kan ook visvang, kunsvlieghengel of kano op die Oranjerivier. Die lodge reël graag om wildritte, skemerkelkies, verfbal en verskeie ander doendinge.